EkBass/fiwiki-20250220-pages-articles huggingface dataset:
Itä-Sarajevo

Itä-Sarajevo () on kaupunki Bosnia-Hertsegovinan toisessa entiteetissä, Serbitasavallassa sijaiten koko liittovaltion ja sen toisen entiteetin Bosnia- Hertsegovinan federaation pääkaupungin, Sarajevon itäpuolella. Vaikka onkin virallisesti kaupunki, Itä-Sarajevo ei ole kovinkaan kaupungistunut alue. Kaupungissa on noin 65 000 asukasta (2008). == Nimi == Kaupunki tunnettiin aiemmin nimellä Serbi-Sarajevo (), mutta joutui muuttamaan nimensä Bosnia- Hertsegovinan perustuslakituomioistuimen päätöksellä vuonna 2004. == Kaupungin status == Sarajevon itäisisistä, serbienemmistöisistä osista vuonna 1993 perustettu Itä-Sarajevo oli vuoteen 2009 Serbitasavallan virallinen pääkaupunki, joksi tuli jo vuodesta 1998 pääkaupunkina käytännössä toiminut Banja Luka. == Itä-Sarajevon osat == Itä-Sarajevo käsittää kuusi kuntaa, jotka ovat: * Istočna Ilidža ("Itä-Ilidža") * Istočni Stari Grad ("Itä- Vanhakaupunki") * Lukavica (aik. Istočno Novo Sarajevo, "Itä- Uusi-Sarajevo") * Pale * Sokolac * Trnovo == Urheilu == Paikallinen jalkapalloseura, Slavija Istočno Sarajevo pelaa Bosnia-Hertsegovinan ykkösliigassa == Aiheesta muualla == * Itä-Sarajevon kotisivut * Itä-Sarajevon yliopisto * Itä-Sarajevon Turistijärjestö * Itä-Sarajevon internetportaalit ** Sarajevo-rs.com ** Srpskosarajevo.com Luokka:Bosnia ja Hertsegovinan kaupungit Luokka:Serbitasavalta
Laser Radial

Laser Radial on yhden hengen purjejolla. Sillä on samanlainen runko ja samanlaiset varusteet kuin Laser Standardissa, mutta lyhyempi alamasto ja siten pienempi purjepinta (5,76m²; Laser Standardissa 7,06m²). Pienemmän purjeen ansiosta sillä voivat purjehtia henkilöt, jotka ovat liian kevyitä purjehtimaan Laser Standardilla. Syksyllä 2004 Laser Radial valittiin naisten olympialuokaksi Pekingiin 2008 korvaten E-jollan. == Aiheesta muualla == * Suomen Laserliitto * International Laser Class Association Luokka:Purjejollat Luokka:Purjehdus olympialaisissa
Ahsarisar

Ahsarisar () eli Æxsærisær () on maalaiskunta ja sen keskuskylä Irafin piirin keskiosassa Pohjois-Ossetia-Alanian tasavallassa Venäjällä. Ahsarisar sijaitsee piirikeskuksen, Tšikolan, eteläpuolella. Lisäksi sen naapurina on pohjoisessa Haznidonin kylä. Kuntaan kuuluu myös Kalux-niminen kylä, joka sijaitsee keskuskylän eteläpuolella. ==Aiheesta muualla== * Aexsaerisaer
Mehiläistäit

Mehiläistäit eli mehiläistäikärpäset (Braulidae) on 8 lajia käsittävä heimo pieniä, litteitä ja täysin siivettömiä kärpäsiä. Lajeista tärkein lienee mehiläispesissä elävä mehiläistäikärpänen eli mehiläistäi (Braula coeca). Mehiläistäit ovat vain vajaan kahden millimetrin pituisia vaaleanruskeita kärpäsiä. Monista muista loisina elävistä kärpäsistä poiketen niillä ei ole siipiä missään elämänsä vaiheessa. Kaikki heimon lajit elävät hunajamehiläissuvun (Apis) mehiläisten pesissä. Aikuinen kärpänen kiinnittyy mehiläiseen eturaajojensa avulla ja varastaa ravinnokseen mehiläisen syömää ruokaa sen suun ympäriltä. Käytännössä kärpänen vain matkustaa mehiläisen mukana, eikä se vahingoita isäntäänsä millään tavalla. Jos mehiläistäitä on yhdessä mehiläisessä monta, mehiläinen saattaa kuitenkin kärsiä ravinnonpuutteesta. Toukat kaivavat käytäviä mehiläispesän kennostoon. Ne syövät hunajaa ja siitepölyä. Käsitykset täiden haitallisuudesta mehiläispesässä vaihtelevat, mutta niiden ei katsota muodostavan merkittävää haittaa yhdyskunnille. Mehiläistäit ovat harvinaistuneet varroapunkkiin kohdistettujen myrkytysten myötä. == Lähteet == *Beelouse, Braula coeca *Braula-fly *BugGuide.net: Family Braulidae - Bee lice *BugGuide.net: Species Braula coeca - Bee Louse == Aiheesta muualla == *Laji.fi: Mehiläistäikärpäset (mehiläistäit) – Braulidae Luokka:Kärpäset Luokka:Mehiläisten hoito
Yhdysvaltain 5. laivasto

Yhdysvaltain 5. laivasto () on USCENTCOMin alainen merivoimien yksikkö, jonka toiminta-aluetta ovat Persianlahti, Punainenmeri ja Arabianmeri. ==Historia== Numeroidut laivastot perustettiin 15. maaliskuuta 1943, jolloin Tyynenmeren laivasto jaettiin eteläisestä Tyynestämerestä vastaavaan 3. laivastoon ja keski-Tyynenmeren alueen 5. laivastoon. Keskisen Tyynenmeren operaatioiden alkaessa kesällä 1943 komentajaksi tuli vara-amiraali Raymond Spruance. Eteläisen Tyynenmeren operaatioiden laantuessa 3. ja 5. laivasto sulautettiin yhdeksi organisaatioksi, josta käytettiin eri nimiä riippuen siitä komensiko sitä Spruance vai 3. laivaston komentaja vara-amiraali William F. Halsey. Toisen amiraalin komentaessa laivastoa toinen oli maalla suunnittelemassa tulevia operaatioita. 5\. laivaston merkittävimmät operaatiot olivat Okinawan valtaus, Mariaanien operaatio, Filippiinienmeren taistelu ja Iwo Jiman operaatiot. 26. maaliskuuta 1945 7. laivasto otti haltuunsa 5. laivaston kaluston ja vastuualueen. Spruance jätti komentajan asemansa 8. marraskuuta 1945. Laivasto lakkautettiin tammikuussa 1947. Ennen ensimmäistä Persianlahden sotaa 1990–1991 Persianlahden alue oli USCENTCOMin Lähi-idän komentajan vastuulla (COMMIDEASTFOR). Sotaa varten Japanissa sijaitsevan 7. laivaston vastuualuetta laajennettiin käsittämään myös Persianlahti. Heinäkuussa 1995 päätettiin perustaa USCENTCOMin alaisuuteen oma laivasto-osasto ja 5. laivasto aktivoitiin täyttämään tämä tehtävä. Sen päämajaksi tuli Manama Bahrainissa. Alussa 5. laivaston vahvuuteen kuului lentotukialusryhmä ja maihinnousualusryhmä, pinta-aluksia, sukellusveneitä ja partiokoneita. Sen vahvuus oli suurimmillaan 2003, jolloin 5. laivastoon kuului viisi lentotukialusryhmää, kuusi maihinnousualusta ja niiden ilmaelementit ja 30 Kuninkaallisen laivaston alusta. ==Yksiköt== *Task Force 50 Lentotukialussaattue *Task Force 51 Maihinnousuosasto *Task Force 53 Logistiikkaosasto ==Lähteet== Luokka:Yhdysvaltain laivasto
Tsrau

Tsrau ( ja ) on kylä Alagirin piirin pohjoisosassa Pohjois-Ossetia-Alaniassa Venäjällä. Se sijaitsee aivan piirin hallinnollisen keskuksen, Alagirin kaupungin, länsipuolella. Luokka:Pohjois-Ossetia-Alanian maantiede
Desprezin avaus

Desprezin avaus on shakkiavaus, jota kuvaa siirto :1.h4 Avaus on nimetty ranskalaisen Marcel Desprezin mukaan. Avauksen toinen nimi, Kadasin avaus, on annettu unkarilaisen Gabor Kadasin mukaan. Avaus sijoitetaan ECO-koodistolla koodille A00. Avaus on kaikkein harvinaisin valkean avauksista yhdessä Waren avauksen kanssa.COE Valkean ensimmäinen siirto ei ota otetta keskustasta eikä auta kehittämään upseereita, sillä tornin on vaikea liikkua h3:n kautta. Siirto on kuitenkin oikeutettu, jos musta pelaa siirron g6. Silloin eteneminen h5 on vahva siirto. Mustalle pelattavia siirtoja ovat lähes kaikki mahdolliset, kuten c5, d5, e5, Rc6 ja Rf6. ==Katso myös== *Luettelo shakkiavauksista *Luettelo gambiiteista *Pickeringin puolustus ==Lähteet== *Eric Schiller (2002). Unorthodox Chess Openings, Second Edition, Cardoza. ISBN 1-58042-072-9. s. 237 *Dunnington, Angus (2000), Winning Unorthodox Openings, Everyman Chess, ISBN 978-1857442854 *ECO codes ===Viitteet=== Luokka:Shakkiavaukset pl:Nieregularne otwarcie#1.h4 – otwarcie Despreza
Dzuaryqæu

Dzuaryqæu (, ) on kylä Alagirin piirin koillisosassa Pohjois-Ossetia-Alaniassa Venäjällä. Dzuaryqæu sijaitsee aivan Gorætgæronin piirin vastaisella rajalla, piirin hallinnollisesta keskuksesta, Alagirin kaupungista, itään. Sen naapureina on lännessä Xætældonin kylä ja idässä Majræmadagin kylä. Luokka:Pohjois-Ossetia-Alanian maantiede
Baselin hiippakunta

Baselin hiippakunta tarkoittaa joko nykyistä Baselin katolista hiippakuntaa ( ) tai historiallista Baselin hiippakuntaa (), jota hallitsi Baselin ruhtinaspiispa ( vuosina 999–1802. Baselin ruhtinaspiispan hallitsemaan hiippakuntaan kuului alueita nykyisistä Sveitsistä ja Ranskasta. Vuonna 1528 Baselin kaupunki kääntyi reformoiduksi ja ruhtinaspiispa siirsi piispanistuimen Porrentruyhin. Hiippakunta säilytti silti vanhan nimensä. Vuonna 1828 piispanistuin siirtyi Solothurniin. Luokka:Kristinusko Sveitsissä Luokka:Katolisen kirkon hiippakunnat Luokka:Basel
Hataldon

Hataldon () eli Xætældon () ja on kylä Alagirin piirin koillisosassa Pohjois- Ossetia-Alaniassa Venäjällä. Xætældon sijaitsee Ardonin piirin rajan tuntumassa, piirin hallinnollisesta keskuksesta, Alagirin kaupungista, itään. Sen naapureina on lännessä Suadagin kylä ja idässä Dzuarikaun kylä. Luokka:Pohjois-Ossetia-Alanian maantiede
Elia Millosevich

Elia Filippo Francesco Giuseppe Maria Millosevich (5. syyskuuta 1848 Venetsia – 5. joulukuuta 1919 Rooma) oli italialainen tähtitieteilijä. Hän oli itseoppinut, mutta hänet tunnettiin taitavana matemaatikkona. Hän oli tunnettu pikkuplaneettojen ratojen laskemisesta. Millosevich sai kansainvälisestikin mainetta laskiessaan Eros asteroidin radan. Hän löysi alkuvuodesta 1891 asteroidit 303 Josephina, 12. helmikuuta ja 306 Unitas, 1. maaliskuuta. Hänen isänsä Philip oli merikapteeni. Isä kuoli vuonna 1865, ja ilmeisesti tämän vuoksi Elia joutui jättämään koulunsa kesken. Hän kuitenkin jatkoi itsenäisesti opintojaan, ja vaikka hänellä ei ollut tutkintotodistusta, hän pääsi maaliskuussa 1872 suorittamaan kokeen tutkinnosta Padovan yliopistoon, jossa sai sen suoritettua ensimmäisellä kerralla. Samana vuonna hän meni naimisiin Vittoria Fantonin kanssa. He saivat kolme lasta yhdessä; Filippo, syntynyt 1873, Federico vuonna 1875 ja Emma vuonna 1878. Millosevich julkaisi elämänsä aikana useita teoksia ja sai työstään palkintojakin. Hänen mukaansa on myös nimetty vuonna 1998 löydetty asteroidi, (69961) Milosevich. Sen löysivät Piero Sicoli ja Francesco Manca Sormanon Astronomisessa Observatoriossa. == Lähteet == == Aiheesta muualla == * Luokka:Italialaiset tähtitieteilijät Luokka:Vuonna 1848 syntyneet Luokka:Vuonna 1919 kuolleet
Mother 3

Mother 3 on japanilainen roolipeli, joka julkaistiin Game Boy Advance- käsikonsolille vuonna 2006. HAL Laboratory ja Brownie Brown kehittivät pelin ja Nintendo julkaisi sen 4. huhtikuuta 2006 Japanin markkinoille. Pelin, joka muodostaa Mother-pelisarjan kolmannen ja viimeisen osan, ohjasi Nobuyuki Inoue ja sen käsikirjoitti sarjan luoja Shigesato Itoi. Juoni seuraa Lucasin, nuoren pojan jolla on psionisia voimia, ja hänen liittolaistensa yritystä torjua mystisen hyökkäävän armeijan mahti, joka uhkaa turmella maailman. Pelin ilmestymisestä kerrottiin kesäkuussa 2003 tulleessa Mother 1+2 televisiomainoksessa, mutta kehittämisen yksityiskohdat pidettiin salassa. Ennen pelin julkaisua Mother 3 oli Famitsun, japanilaisen pelilehden halutuimpien pelien kärkilistoilla. Mother-sarjan luojan Shigesato Itoin mukaan pelillä ei tule olemaan jatko-osaa. Mother 3 -pelistä julkaistiin englanninkielinen fanikäännös vuonna 2008. Pelin päähenkilö Lucas esiintyy pelattavana hahmona Super Smash Bros. Brawl, Super Smash Bros. for Nintendo 3DS & Wii U ja Super Smash Bros. Ultimate -peleissä. == Katso myös == * Mother * EarthBound (Mother 2) * Mother 1 + 2 == Lähteet == == Aiheesta muualla == * * Pelin virallinen -sivusto * The Mother 3 Fan Translation -sivusto Luokka:Vuoden 2006 videopelit Luokka:Tietokoneroolipelit Luokka:Game Boy Advance -pelit Luokka:HAL Laboratoryn kehittämät videopelit Luokka:Nintendon julkaisemat videopelit Luokka:Japanissa kehitetyt videopelit
Filippiinien lippu

Filippiinien lippu on Filippiinien kansallistunnus vaakunan, moton ja kansallislaulun ohella. Lippu on otettu käyttöön 16. elokuuta 1997. Lipun mittasuhteet ovat 1:2. Lipun on suunnitellut Filippiinien ensimmäinen presidentti Emilio Aguinaldo. Lippu jakautuu kahteen yhtä suureen vaakaraitaan, joista ylempi on sininen ja alempi punainen. Tangon puoleisessa reunassa on valkoinen tasasivuinen kolmio. Kolmion sisään on kuvattu keltainen kahdeksansäteinen aurinko ja kolme keltaista viisisakaraista tähteä. Lipun sininen raita symboloi kunniaa ja isänmaallisuutta, punainen raita rohkeutta, valkoinen kolmio rauhaa ja puhtautta, tähdet maan kolmea pääaluetta (Luzon, Visayas, Mindanao) ja aurinko vapautta sekä kahdeksaa Espanjaa vastaan taistellutta maakuntaa (Batangas, Bulacan, Cavite, Laguna, Manila, Nueva Ecija, Pampanga ja Tarlac). Filippiinien ollessa sodassa lippu käännetään siten, että punainen raita on ylinnä. Tätä ei esiinny missään muussa maailman lipussa. Vuonna 2016 Facebook pyysi anteeksi, koska oli käyttänyt vahingossa sodanaikaista lippua toivottaessaan hyvää itsenäisyyspäivää Filippiineille. == Entisiä lippuja == Tiedosto:Philippines Flag Original.svg|1898–1901 Tiedosto:Flag of the Philippines (navy blue).svg|1919–1985 Tiedosto:Philippines Flag Original.svg|1943–1944 Tiedosto:Flag of the Philippines (1985–1986).svg|1985–1986 Tiedosto:Flag of the Philippines (navy blue).svg|1986–1998 Tiedosto:Flag of the Philippines.svg|1998– == Lähteet == Luokka:Valtioiden liput lippu
(29075) 1950 DA

(29075) 1950 DA on yli kilometrin kokoinen maan lähelle tuleva asteroidi. Sillä on korkein tunnettu riski impaktiin eli Maahan kohdistuvaan törmäykseen. Mahdollisesta vaarasta huolimatta törmäys on epätodennäköinen; eri tutkijat ovat arvioineet riskiksi noin 0–0,33 prosenttia.Astronetti: Komeetta- ja asteroiditörmäyksetAsteroid (29075) 1950 DA Archive.org Ilman ratamuutoksia asteroidi tulisi lähelle Maata 16. maaliskuuta 2880. Alun perin 1950 DA:n havaitsi Carl A. Wirtanen 23. helmikuuta 1950. Se löydettiin uudelleen vuonna 2000. Törmäyksen sattuessa 1950 DA saisi aikaan suunnattoman kraatterin. Ilmakehään jäävä pöly saattaisi peittää Auringon varsin pitkäksi aikaa, kenties jopa vuosiksi. == Lähteet == *JPL Small-Body Database Browser: 29075 (1950 DA) *Numbered minor planets === Viitteet === Luokka:Apollo-asteroidit
Suadag

Suadag ( ja ) on kylä Alagirin piirin pohjoisosassa Pohjois-Ossetia-Alaniassa Venäjällä. Suadagin naapureina on lännessä piirin pääkaupunki Alagir ja idässä Hataldonin kylä. Luokka:Pohjois-Ossetia-Alanian maantiede
Majræmadag

Majræmadag (, ) on kylä Alagirin piirin koillisosassa Pohjois-Ossetia- Alaniassa Venäjällä. Majræmadag sijaitsee aivan Gorætgæronin piirin vastaisella rajalla, piirin hallinnollisesta keskuksesta, Alagirin kaupungista, itään. Sen naapurina on lännessä Dzuaryqæun kylä. Luokka:Pohjois- Ossetia-Alanian maantiede
Damianon puolustus

Damianon puolustus on shakkiavaus, jota kuvaavat siirrot :1.e4 e5 :2.Rf3 f6 Avaus on nimetty Pedro Damianon mukaan. Damiano tosin sanoi mustan toisen siirron olevan huono ja suositteli sen sijaan siirtoa 3...Rc6. Avaus sijoitetaan ECO-koodistolla koodille C40. Mustan toinen siirto heikentää kuningasasemaa, ja suojelee e-sotilaan vain näennäisesti. Musta nimittäin saa sotilaan joka tapauksessa takaisin pelaamalla De7. ==Muunnelmat== Valkealle hyviä jatkoja ovat 3.d4 ja 3.Lc4, mutta kaikkein paras on 3.Rxe5. :3.Rxe5 Mustan oikea jatko on 3...De7 ja 4.Rf3 Dxe4+ 5.Le2 ja valkealla on kehitysetu ja uhkaukset Rc3 ja 0-0, Te1 paljastusuhkauksin. :3...fxe5 häviää: ::4.Dh5+ :::4...g6 Dxe5+ voittaen tornin :::4...Ke7 5.Dxe5+ Kf7 6.Lc4+ ja mustalla on kaksi mahdollista jatkoa ::::6...Kg6 7.Df5+ Kh6 8.h4 voittaa jatkossa 9.d4+ ::::6...d5 7.Lxd5+ Kg6 8.h4 (uhkaa mattia h5#) h5 9.Lxb7 Ld6 10.Da5 :::::10...Lxb7 11.Df5+ Kh6 12.d4+ g5 ja valkea voi ottaa kuningattaren 13.Lxg5 tai pelata 13.Df7 ja matittaa muutamassa siirrossa. Avauksen kuuluisin peli käytiin Emmanuel Schiffersin ja Mihail Tsigorinin välillä. Pelissä Tsigorin menetti ensin kuningattarensa, mutta sai pelin tasoihin sommitelmalla. Jatkossa hän olisi vielä voittanut pelin, mutta ei huomannut voittavaa sommitelmaa.Peli: Emmanuel Schiffers vs Mikhail Chigorin ==Katso myös== *Luettelo shakkiavauksista *Luettelo gambiiteista ==Lähteet== *Tactics of Mistake ===Viitteet=== Luokka:Shakkiavaukset
(89959) 2002 NT7

(89959) 2002 NT7 on LINEAR-projektin heinäkuussa 2002 havaitsema Maan lähelle tuleva asteroidi. Tutkijat ilmoittivat 1. helmikuuta 2019 sattuvan törmäyksen olevan mahdollinen, joskin äärimmäisen epätodennäköinen. Minimaaliseen uhkaan kuitenkin vaikuttavat asteroidin tiellä olevat ratamuutokset. ==Lähteet== *JPL Small-Body Database Browser: 89959 (2002 NT7) *Numbered minor planets === Viitteet === Luokka:Apollo-asteroidit
Lesken

Lesken ( ja ) on kylä Irafin piirissä Pohjois-Ossetia-Alanian tasavallassa Venäjällä. Lesken sijaitsee aivan piirin pohjoisimmassa osassa Kabardino- Balkarian tasavallan vastaisella rajalla, piirikeskuksesta, Tšikolasta, luoteeseen. Leskenin naapurina etelässä on Toldzgunin kylä. Luokka:Pohjois- Ossetia-Alanian maantiede
Toldzgun

Toldzgun ( ja ) on kylä Irafin piirissä Pohjois-Ossetia-Alanian tasavallassa Venäjällä. Toldzgun sijaitsee piirin pohjoisosassa lähellä Kabardi-Balkarian tasavallan vastaista rajaa, piirikeskuksesta, Tšikolasta, länteen. Toldzgunin naapurina pohjoisessa on Leskenin kylä ja idässä Haznidonin kylä. Toisen maailmansodan aikana vuonna 1942 Toldzgunia miehittivät osana natsi-Saksan sotavoimia suomalaisen Waffen-SS-vapaaehtoispataljoonan pioneerit syyllistyen Kansallisarkiston teettämän selvityksen mukaan kylässä sotarikoksiin teloittaen ainakin seitsemän paikallista siviilihenkilöä sekä viisi venäläistä sotilaskarkuria. == Lähteet == Luokka:Pohjois-Ossetia-Alanian maantiede
Nikola Grbić

Nikola Grbić (s. 6. syyskuuta 1973) on serbialainen lentopalloilija ja lentopallovalmentaja. Hän on voittanut urallaan muun muassa olympiakultaa vuonna 2000 Jugoslavian maajoukkueessa. Lisäksi hän on saavuttanut useita muita arvostettuja voittoja kuten Italian mestaruuden. Hänet on valittu kolme kertaa Euroopan parhaaksi passariksi vuosina 2001, 2003 ja 2005 sekä kerran maailman parhaaksi passariksi vuonna 2003. Pelaajauransa jälkeen Grbić on toiminut valmentajana. Vuodesta 2015 hän on ollut Serbian miesten maajoukkueen päävalmentaja ja saavuttanut tässä tehtävässä maailmanliigassa kultaa ja hopeaa sekä EM-kilpailuissa pronssia. Hän valmentaa myös Italian liigassa pelaavaa Blu Volley Veronaa. Nikola Grbić on huippulentopalloilija Vladimir Grbićin pikkuveli. Veljekset voittivat yhdessä olympiakultaa vuonna 2000. == Joukkueet == * 1987–1990 Gik Banat * 1993–1995 Vojvodina Novi Sad * 1994–1995 Gabeca Galatron Montichiari * 1995–1996 TNT Traco Catania * 1996–1997 Gabeca Fad Montichiari * 1997–1998 Alpitour Traco Cuneo * 1998–1999 TNT Alpitour Cuneo * 1999–2000 Sisley Treviso * 2000–2003 Asystel Milano * 2003–2004 Coprasystel Ventaglio PC * 2004–2005 Copra Piacenza * 2005–2007 Copra Berni Piacenza * 2007–2009 Trentino Volley * 2009–2010 Piemonte Volley * 2010– Bre Banca Lannutti Cuneo == Lähteet == Luokka:Serbialaiset lentopalloilijat Luokka:Lentopallovalmentajat Luokka:Jugoslavialaiset lentopalloilijat Luokka:Jugoslavialaiset olympiavoittajat Luokka:Vuonna 1973 syntyneet Luokka:Elävät henkilöt
Vladimir Grbić

Vladimir Grbić (s. 14. joulukuuta 1970) on entinen serbialainen lentopalloilija, joka nimitettiin lentopallon Hall of Fame -galleriaan vuonna huhtikuussa 2011. Hän edusti urallaan Jugoslaviaa ja voitti Jugoslavian maajoukkueessa olympiakultaa vuonna 2000 ja olympiapronssia 1996. Hänen nuorempi veljensä on Nikola Grbić. Veljekset pelasivat yhdessä sekä Jugoslavian että Serbia ja Montenegron A-maajoukkueessa. Vladimir Grbić tunnetaan etenkin Sydneyn olympiafinaalin suorituksestaan. Ottelussa hän syöksyi yli mainostaulujen hakemaan palloa, jonka jälkeen hän palasi kentälle ja torjui vastustajan hyökkäyksen yksin. Suoritus on nimetty kaikkien aikojen lentopallosuoritukseksi. Muita Gribicin saavutuksia on muun muassa kolme CEV- Cupin voittoa, Italian mestaruus sekä kaksi Italian Cup-mestaruutta. Lisäksi on voittanut kerran Euroopan Supercupin sekä Cup-voittajien cupin mestaruuden. Jugoslavian olympiakomitea valitsi Grbicin maan parhaimmaksi urheilijaksi vuosina 1996 ja 2000. Uransa jälkeen Gribic on vaikuttanut erilaisissa urheiluelimissä, kuten Jugoslavian olympiakomiteassa ja kansainvälisessä lentopalloliitossa. http://www.cev.lu/mmp/online/website/news/news_online/755/4400/19670_EN.html == Joukkueet == * 1986-1988 Gik Banat Zrenjanin (SER) * 1988-1989 Vojvodina Novi Sad (SER) * 1989-1991 Mladost Zagrzeb (CRO) * 1991-1992 Vojvodina Nowy Sad (SER) * 1992-1995 Padova (ITA) * 1995-1997 Cuneo (ITA) * 1997-1998 Sudano (BRA) * 1998-2001 Roma (ITA) * 2001-2002 PAOK Saloniki (GRE) * 2002-2003 Blazers Osaka (JAP) * 2003-2004 Dynamo Moskwa (RUS) * 2004-2007 Top Volley Latina (ITA) * 2007-2009 Fenerbahçe (TUR) == Lähteet == Luokka:Serbialaiset lentopalloilijat Luokka:Jugoslavialaiset lentopalloilijat Luokka:Jugoslavialaiset olympiavoittajat Luokka:Vuonna 1970 syntyneet Luokka:Elävät henkilöt
Hugh McCutcheon

Hugh McCutcheon on uusiseelantilainen lentopallovalmentaja. Hän valmensi Yhdysvaltain miesten maajoukkuetta vuosina 2005–2008 sekä naisten maajoukkuetta vuosina 2009–2012. Ennen Yhdysvaltojen maajoukkueita hän valmensi muun muassa Hotvolley Wieniä sekä Yhdysvaltojen yliopistosarjassa. Ennen vuoden 2008 kesäolympialaisten alkua McCutcheonia kohtasi suuri traaginen tapaturma, kun hänen appivanhempansa joutuivat puukotuksen kohteeksi Pekingissä. Hänen vaimonsa isä kuoli saamiinsa vammoihin, ja äiti oli kriittisessä tilassa mutta selvisi. http://www.kouvolansanomat.fi/olympia- tuoreimmat/2008/08/10/Puukotuksesta+j%E4rkyttynyt+USA:n+lentopallojoukkue+l%F6i+Venezuelan/200855681380/247 McCutcheon teki paluun olympiaturnauksessa joukkueen peräsimeen kolme ottelun jälkeen. Traagisesta tapahtumasta oli kulunut viikko. Lopulta Yhdysvallat eteni olympiakultaan asti, ja omisti voiton McChutcheonin appivanhemmille. USA:n joukkue kunnioitti Bachmanin muistoa pelaamalla erikoisvalmisteisissa lentopallotossuissa. Niitä koristivat nimikirjaimet TB ja BB. TB tarkoittaa Todd Bachmania ja BB Barbara Bachmania.http://www.fivb.org/EN/Volleyball/Competitions/Olympics/2008/M/Press/ViewPressRelease.asp?No=17974&Language;=0 == Lähteet == Luokka:Lentopallovalmentajat Luokka:Uusiseelantilaiset urheiluvalmentajat Luokka:Syntymävuosi puuttuu Luokka:Elävät henkilöt
Waren puolustus

Waren puolustus on shakkiavaus, jota kuvaavat siirrot :1.e4 a5 Avaus on nimetty yhdysvaltalaisen Preston Waren mukaan. Ware käytti avausta yhdessätoista dokumentoidussa turnauspelissä. Hän voitti neljä peliä ja hävisi seitsemän. Avauksen toinen nimi on Corn Stalk tai Corn Stalk -puolustus. Mustan siirto ei auta kehityksessä eikä ota keskustaa haltuun, minkä takia avaus ei ole suosittu, eikä sitä näe huipputasolla. Siirto onkin yksi harvinaisimmista vastauksista valkean aloitussiirtoon.COE Waren puolustus luokitellaan ECO-koodistolla koodille B00. ==Katso myös== *Luettelo shakkiavauksista *Luettelo gambiiteista ==Lähteet== * Dunnington, Angus (2000), Winning Unorthodox Openings, Everyman Chess, ISBN 978-1857442854 * Eric Schiller (1998). Unorthodox Chess Openings. Cardoza. ISBN 0-940685-73-6. s. 471 * Eric Schiller (2002). Unorthodox Chess Openings, Second Edition, Cardoza. ISBN 1-58042-072-9. s. 504 * ECO codes ===Viitteet=== ==Aiheesta muualla== *Preston Waren pelejä avauksellaan Luokka:Shakkiavaukset en:Corn Stalk Defense
Matti Hatava

Matti Juhani Hatava (s. 10. maaliskuuta 1981 Lappeenranta) on suomalainen jousiampuja. Hän edustaa Tampereen Jousiampujat -seuraa. Hatava sijoittui kahdeksanneksi junioreiden MM-kilpailuissa 1998, mutta lopetti aktiiviuransa vuonna 2002. Vuonna 2007 Hatava palasi kilpakentille ja kesäkuussa 2008 hän saavutti paikan Pekingin olympialaisiin sijoittumalla toiseksi karsintakilpailussa Boéssa Ranskassa. Hänet valittiin siten Suomen kisajoukkueeseen henkilökohtaiseen kilpailuun. Vuonna 2010 Hatava voitti EM- pronssia Suomen joukkueessa yhdessä Antti Mansukosken ja Antti Tekoniemen kanssa Italian Rovertossa käydyissä tauluammunnan Euroopan-mestaruuskisoissa. http://www.jousiampujainliitto.fi/www/index.php?start_from=35&ucat;=&archive;=&subaction;=&id;=& ==Ennätykset== * FITA 144 nuolta: 1322 pistettä * 72 nuolta, 70 m: 660 pistettä * 12 nuolen finaali: 111 pistettä ==Lähteet== Luokka:Suomalaiset jousiampujat Luokka:Vuonna 1981 syntyneet Luokka:Elävät henkilöt
Hatohobei

Hatohobei on eteläisin Palaun kuudestatoista osavaltiosta. Siihen kuuluvat Tobin saari ja asumaton Helen Reef -atolli. Osavaltion pinta-ala on 3 neliökilometriä ja siellä on 25 asukasta (vuonna 2015). Osavaltion väkiluku on vaihdellut: vuonna 1980 siellä oli vielä 74 asukasta. Osavaltion viralliset kielet ovat tobi, englanti ja sonsorol. == Lähteet == Luokka:Palaun osavaltiot
Jonathan Goulet

Jonathan Goulet (s. 13. heinäkuuta 1979 Victoriaville, Quebec, Kanada) on kanadanranskalainen vapaaottelija (MMA), joka kuuluu tällä hetkellä Ultimate Fighting Championship organisaatioon, jossa hän ottelee välisarjassa. Goulet on 183 senttimetriä pitkä ja 77 kiloa painava. Luokka:Kanadalaiset vapaaottelijat Luokka:Kanadanranskalaiset Luokka:Vuonna 1979 syntyneet Luokka:Elävät henkilöt
Lothringenin herttuakunta

250px|thumb|Ala- ja Ylä-Lothringenin herttuakunnat vuonna 1000. Lothringenin herttuakunta oli Pyhän saksalais-roomalaisen keisarikunnan herttuakunta vuoteen 1766 asti. Se sijaitsi Lothringenissa, joka nykyään on osa Ranskaa. Lothringen oli alun perin osa Lotharingian kuningaskuntaa, joka syntyi vuonna 855, kun karolingien keisarikunta jaettiin kolmeen osaan Ludvig Hurskaan poikien kesken. Lothringen nimettiin uuden hallitsijan Lothar I:n mukaan. Lotharingia hävisi kartalta vuonna 870, kun se jaettiin kuningas Lothar II:n kuoleman jälkeen Meerssenin sopimuksella. 900-luvun alussa perustettiin Lothringenin herttuakunta, joka jaettiin kahtia 959 Ylä- ja Ala-Lothringenin herttuakunniksi. Ala-Lothringen lakkautettiin vuonna 1190, ja Ylä-Lothringenia ruvettiin kutsumaan yksinkertaisesti Lothringeniksi. Lothringenin herttuakuntaa hallitsi vuosina 1048–1431 Châtenois-suku ja vuosina 1473–1738 sen haara, Lothringen-suku. Lothringenin herttuakunta oli alusta alkaen kiistakapula Ranskan ja Saksan välillä, mutta lopulta siitä tuli sadoiksi vuosiksi osa Pyhää saksalais-roomalaista keisarikuntaa. Ranska miehitti herttuakuntaa vuosina 1635–1648, 1670–1697 ja uudestaan Espanjan perimyssodan aikana. Puolan perimyssodan jälkeen Lothringenin hallitsijaksi tuli vuonna 1738 suurvaltojen sopimuksella entinen Puolan kuningas Stanisław Leszczyński, sillä Lothringen-suvun viimeinen herttua Frans III Stefan oli siirtynyt Itävallan Habsburgien perilliseksi. Leszczyńskin kuoltua vuonna 1766 herttuakunta liitettiin Ranskaan. Luokka:Ranskan monarkiat Luokka:Pyhän saksalais-roomalaisen keisarikunnan osat
Kayangel

Kayangel (Ngcheangel) on Palaun pohjoisin osavaltio 24 kilometriä Kororista pohjoiseen. Sen pinta-ala on 3 neliökilometriä ja siellä on 54 asukasta (vuonna 2015). Osavaltion väkiluku on ollut laskussa; vuonna 2005 siellä oli vielä 188 asukasta. Osavaltioon kuuluu kolme atollia: Kayangel, Ngaruangel ja Velasco Reef. Väestö asuu Kayangelissa viidessä kylässä, jotka ovat Orukei, Dilong, Doko, Olkang ja Dimes. == Lähteet == Luokka:Palaun osavaltiot
Julie Hagerty

Julie Hagerty (s. 15. kesäkuuta 1955 Cincinnati) on yhdysvaltalainen näyttelijä. Hän on esiintynyt muun muassa tunnetussa komediaelokuvassa Hei, me lennetään! (1980) sekä sen jatko-osassa Hei, taas me lennetään (1982). Julie Hagerty esitti naispääosaa Albert Brooksin komediassa Eksyksissä Amerikassa (1985). ==Valikoitu filmografia== *1980: Hei, me lennetään! *1982: Hei, taas me lennetään *1985: Eksyksissä Amerikassa *1991: Entäs Bob? *1997: U-käännös helvettiin *1999: Tarina meistä kahdesta *2001: Storytelling *2001: Sormet pelissä *2009: Himoshoppaajan salaiset unelmat == Aiheesta muualla == * Luokka:Yhdysvaltalaiset näyttelijät Luokka:Vuonna 1955 syntyneet Luokka:Elävät henkilöt
Suzu

Suzu () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoiskärjessä. Japaninmeri ympäröi kaupunkia kolmelta puolelta. Suzussa on 14 982 asukasta (vuonna 2017) ja sen pinta-ala on 247,20 neliökilometriä. Suzun kaupunki perustettiin vuonna 1954 yhdeksän kunnan kuntaliitoksen myötä. Silloin siellä oli vielä noin 38 000 asukasta. == Kuvia == Tiedosto:Suzu city center area Aerial photograph.1975.jpg|Suzun keskusta- aluetta vuonna 1975 Tiedosto:Yoshigaura Onsen observation deck.jpg|Yoshigaura- onsenin näkötorni == Ystävyyskaupungit == Suzulla on kolme ystävyyskaupunkia Japanissa ja yksi ulkomailla: * Sado, Niigatan prefektuuri, Japani * Matsue, Shimanen prefektuuri, Japani * Esashi, Hokkaidō, Japani * Pelotas, Rio Grande do Sul, Brasilia == Lähteet == == Aiheesta muualla == *Kaupungin internetsivut Luokka:Ishikawan prefektuurin kaupungit
Carly Parker

Carly Parker (oik. Lauren Nielsen, s. 31. toukokuuta 1984 West Palm Beach, Florida, Yhdysvallat) on yhdysvaltalainen uransa lopettanut pornonäyttelijä. ==Elämäkerta== Parker syntyi Floridassa ja high schoolin jälkeen hän opiskeli muutaman vuoden ajan Floridan valtionyliopistossa ennen siirtymistään aikuisviihdealalle. Samaan aikaan Parker kuitenkin jatkoi opiskeluaan collegessa, josta hän valmistui vuonna 2006. Valmistumisensa jälkeen Parker muutti Kaliforniaan jatkaakseen uraansa pornoelokuvien parissa, joissa hän on esiintynyt yli 100 tuotannossa. Parker on agnostikko. ==Lähteet== ==Aiheesta muualla== * * Luokka:Yhdysvaltalaiset pornonäyttelijät Luokka:Vuonna 1984 syntyneet Luokka:Elävät henkilöt
Sellaista elämä on (albumi)

Sellaista elämä on on Juha Vainion albumi, joka julkaistiin vuonna 1983. Se on Vainion kuudes varsinainen studioalbumi, ja sen tunnetuimpiin kappaleisiin kuuluvat ”Sellaista elämä on”, ”Vanhojapoikia viiksekkäitä” ja ”Ei ole Kööpenhamina kuin ennen”. == Kappaleet == === A-puoli === # # # # # # === B-puoli === # * # # # # # == Tekijätiedot == Levyllä esiintyneet muusikot * Jaakko Salo - kapellimestari (A1, A2), haitari (A2) ja sähköpiano (A2) * Markku Johansson - kapellimestari (A3, A5, A6, B1-B6), trumpetti (A5, B1, B3), flyygelitorvi (A6), piano (B3), urut (B6) ja klavinetti (B3) * Jori Sivonen - kapellimestari ja kosketinsoittimet (A4) * Kalevi Ukkola - kuoronjohtaja (A1) * Kalle Fält (A2, A3, A5, B1, B2), Maarit Hurmerinta (B3, B4), Martti Metsäketo (A2, A3, A5, B1, B2) ja Irina Milan (A2, A3, A5, B1, B2) - taustalaulu * Hyvän Tuulen Laulajat - kuoro (A1) * Juhani Aaltonen (B1) ja Pentti Lahti (B3, B4) - huilu * Teemu Salminen - klarinetti (B2) * Pentti Lasanen - klarinetti (B2), altto- ja tenorisaksofoni (A5) * Aaro Kurkela - haitari (A1, B2-B5) * Nacke Johansson - piano (A5, B1, B5, B6), sähköpiano (A3, A6, B2, B4) ja urut (A3) * Juha Björninen (A1), Kalle Lae (B3, B4) ja Peter Lerche (A1) - kitarat * Heikki Laurila - kitara (A2-A6, B1, B2, B5, B6) ja mandoliini (B4, B5) * Pekka Helin (A1) Tapio Salo (loput) - basso * Tapani "Nappi" Ikonen - rummut ja lyömäsoittimet * Jarmo Ahvenainen, Kari Lindstedt, Jussi Pesonen, Mauri Pietikäinen, Mari Rasilainen, Mauri Saarikoski, Mirjam Suomisto, Juhani Tiainen ja Jorma Ylönen - jouset (A1) * Heikki Hämäläinen, Leena Kavilo, Yrjö Lasonpalo ja Heikki Vehmanen - jouset (A2, A6, B2) Muut * Juha Laakso ja Jukka Teittinen - äänitys (Helsinki, Takomo-studiot 1982) * Jaakko Salo - tuotanto * Jussi Aarnio - kannen suunnittelu * Fred Ohert ja Juha Taskinen - valokuvat == Lähteet == Luokka:Vuoden 1983 albumit Luokka:Juha Vainion albumit Luokka:Jaakko Salon tuottamat albumit
Käyn ahon laitaa

Käyn ahon laitaa voi viitata seuraaviin: * ”Käyn ahon laitaa”, Juha ”Watt” Vainion kappale vuodelta 1979 * Käyn ahon laitaa, Juha ”Watt” Vainion albumi vuodelta 1979 * Käyn ahon laitaa, Juha ”Watt” Vainion kokoelmalevy vuodelta 1995.
Piano-paviljonki

Piano-paviljonki on kulttuurikahvila Lahdessa Vesijärven rannalla Sibeliustalon läheisyydessä. Kesäkuussa 2008 valmistuneen rakennuksen on suunnitellut ruotsalainen arkkitehti Gert Wingårdh. Piano-paviljonki on osa Lahden puuarkkitehtuuripuistoa, jonka teemana on Spirit of Nature -puuarkkitehtuuripalkinnon palkinnonsaajat. Ensimmäinen Spirit of Nature -palkittu, vuoden 2000 palkinnonsaaja italialainen arkkitehti Renzo Piano, ei itse ehtinyt rakennuksen pääsuunnittelijaksi, joten paviljongin suunnitteli Wingårdh, joka oli vuonna 2000 tuomariston jäsen. Puu on paviljongin keskeinen materiaali. Rakennuksen erikoisuutena on pääkannattajana toimiva liimapuurakenteinen bumerangipalkki, joka on pituusleikkaukseltaan ylöspäin taipuvan bumerangin muotoinen. Yhdessä bumerangipalkki ja liimapuupilarit muodostavat kehärakenteen, jonka jänneväli on noin kahdeksan metriä. Vesikattoa kannattelevat sekundääripalkit ovat kertopuuta. Paviljongin 200 neliömetrin terassi on rakennettu poikkeuksellisesti paperiteollisuuden jätteestä jalostetusta puu-muovi-komposiitista. Järven puolella rakennuksessa on kattolippa, joka on rakennettu sorvatuista haapariu’uista. Paviljongin saarnipuiset kalusteet on suunnitellut muotoilija Tapio Anttila. Julkisivun lasielementit ovat kolminkertaista argontäytteistä selektiivilasia. Lasielementit painavat peräti 600 kiloa. Paviljonki on perustettu peruskallioon ulottuvien poraputkipaalujen varaan. Rakennuksen kohdalla kallio on kahdeksan metrin syvyydessä. ==Lähteet== * * * Luokka:Lahden nähtävyydet Luokka:Ravintolat Lahdessa
Atlético Petróleos do Huambo

Atlético Petróleos do Huambo on angolalainen jalkapalloseura, jonka kotikaupunki on Huambo. Seura pelaa kotiottelunsa Éstadio da Ferrovialla, jolle mahtuu 17 000 katsojaa. Huambon sarja on Girabola, joka on Angolan korkein sarjataso. Tällä hetkellä seuran valmentajana toimii Alberto Cardeau ja puheenjohtajana José Sobrino. Luokka:Angolalaiset jalkapalloseurat Luokka:Vuonna 1955 perustetut urheiluseurat
East Rutherford

East Rutherford on paikallishallintoalue (borough) Bergenin piirikunnassa, New Jerseyn osavaltiossa Yhdysvalloissa. Vuoden 2000 väestönlaskennan mukaan kunnassa oli 8 716 asukasta. Se on New Yorkin esikaupunkialuetta. East Rutherfordissa sijaitsee MetLife Sports Complex, johon kuuluu Izod Center, MetLife Stadium ja Meadowlands Racetrack. Izod Center on NBA:ssa pelaavan New Jersey Netsin nykyinen ja NHL:ssä pelaavan New Jersey Devilsin entinen kotiareena. MetLife Stadiumilla kotiottelunsa pelaavat NFL-joukkueet New York Giants ja New York Jets. Meadowlands Racetrack on hevosurheilurata jossa järjestetään sekä ravi- että laukkaurheilukilpailuja. Luokka:New Jerseyn kunnat
Eesti Energia

Eesti Energia AS on vuonna 1939 perustettu Viron valtion omistama energiayhtiö. Yhtiö harjoittaa sähkön ja lämmön tuotantoa, toimitusta, jakelua ja myyntiä, öljyliuskeen kaivamista ja eri energiajärjestelmien ylläpitoa. Pääasiallinen raaka-aine sähköntuotannossa on öljyliuske, jota kaivetaan Eesti Energian omistamissa kaivoksissa. Vuonna 2010 Viron kantaverkkoyhtiö Elering AS eriytettiin omaksi yhtiökseen. Kansallisten suurjännitteelliset sähkönsiirtoverkkojen omistus ja hallinta irrotettiin tällöin energian tuotantoyhtiö Eesti Energia AS:stä. Eesti Energialla on sen täysin omistamien tytäryhtiöiden kautta toimintaa myös Latviassa, Liettuassa ja Suomessa. Lisäksi Eesti Energia toimii muun muassa Jordaniassa, jossa se on enemmistöosakkaana Jordanian öljyliuskevarantojen hyödyntämiseen tähtäävässä yhtiössä. Vuonna 2018 yhtiö osti Nelja Energian, joka on Baltian maiden suurin tuulivoiman tuottaja.http://www.tuuleenergia.ee/en/2018/05/eesti-energia-to- buy-nelja-energia-the-biggest-wind-power-producer-in-the-baltic-states/ == Lähteet == == Aiheesta muualla == * Eesti Energia Luokka:Virolaiset energiayhtiöt Luokka:Virolaiset valtionyhtiöt
Collen systeemi

Collen systeemi on shakkiavaussysteemi valkealle. Systeemi on saanut nimensä Edgard Collelta, joka käytti sitä. Collen jälkeen systeemiin erikoistui George Koltanowski. Systeemiä kuvaavat siirrot d4, e3, Rgf3, Ld3, 0-0, Te1, c3, Rbd2. Näillä valkea rakentaa ahtaan ja passiivisen, mutta samalla varman aseman tarkoituksenaan pelata eteneminen e4. Collen systeemi sopii hyvin kuningashyökkäyksiin, sillä valkean molemmat lähetit osoittavat systeemissä mustan kuningassivustalle ja eteneminen e4-e5 ajaa mustan ratsun pois f6:sta. ==Katso myös== *Luettelo shakkiavauksista *Luettelo gambiiteista ==Lähteet== *John Nunn, Graham Burgess, John Emms, and Joe Gallagher. Nunn's Chess Openings. Everyman Publishers, Lontoo, 1999. Luokka:Avaussysteemit
Estádio da Ferrovia

Estádio da Ferrovia on monikäyttöinen stadion, joka sijaitsee Huambossa, Angolassa. Sitä käytetään enimmäkseen jalkapallo-otteluja varten ja sillä on 10 000 istumapaikkaa.Atlético Petróleos do Huambo käyttää stadionia kotikenttänään. == Lähteet == Luokka:Angolan jalkapallostadionit
Mika Hokajärvi

Mika Kalervo Hokajärvi (s. 6. helmikuuta 1987 Tampere) on suomalainen kilpameloja. Kangasalla asuva Hokajärvi edustaa Kangasalan Melojia ja hänen valmentajanaan toimii Risto Lehtinen. Pekingin olympialaisissa 2008 Hokajärvi meloi parinsa Kalle Mikkosen kanssa kajakkikaksikon 500 ja 1 000 metrillä välieriin. == Saavutukset == * Olympiakilpailut välierät kajakkikaksikon 1000 metrillä 2008 (parina Kalle Mikkonen) * Olympiakilpailut välierät kajakkikaksikon 500 metrillä 2008 (parina Kalle Mikkonen) * Kuudes MM- kilpailuissa kajakkikaksikon 1000 metrillä 2007 (parina Kalle Mikkonen) * Seitsemästoista EM-kilpailuissa kajakkikaksikon 1000 metrillä 2007 (parina Kalle Mikkonen) * MM-välierät kajakkikaksikon 500 metrillä 2006 (parina Kalle Mikkonen) == Lähteet == Luokka:Suomalaiset melojat Luokka:Vuonna 1987 syntyneet Luokka:Elävät henkilöt
Kalle Mikkonen

Kalle Mikkonen (s. 18. kesäkuuta 1976 Tampere) on suomalainen kilpameloja. Tampereella asuva Mikkonen edusti Kangasalan Melojia ja hänen valmentajana toimii Martin Hunter. Myös Mikkosen vaimo Jenni Mikkonen on entinen maajoukkuemeloja. Pekingin olympialaisissa 2008 Mikkonen meloi parinsa Mika Hokajärven kanssa kajakkikaksikon 500 ja 1 000 metrillä välieriin. Mikkonen toimi myös seuransa valmentajana kilpauran jälkeen.Kangasalan Melojien verkkosivu . Viitattu 14.7.2014. ==Saavutukset== * MM-välierät kajakkinelikon 500 metrillä 1995 * EM-välierät kajakkikaksikon 500 metrillä 1997 (parina Mikko Keso) * Kuudes MM-kilpailuissa kajakkikaksikon 200 metrillä 1998 (parina Mikko Keso) * MM-välierät kajakkikaksikon 1000 metrillä 1998 (parina Mikko Keso) * Viides MM-kilpailuissa kajakkikaksikon 200 metrillä 1999 (parina Mikko Keso) * Kuudestoista MM-kilpailuissa kajakkikaksikon 500 metrillä 1999 (parina Mikko Keso) * MM-välierät kajakkikaksikon 500 metrillä 2006 (parina Kalle Mikkonen) * Kuudes MM-kilpailuissa kajakkikaksikon 1 000 metrillä 2007 (parina Mika Hokajärvi) * MM-alkuerät kajakkikaksikon 500 metrillä 2007 (parina Kalle Mikkonen) * Seitsemästoista EM-kilpailuissa kajakkikaksikon 1 000 metrillä 2007 (parina Mika Hokajärvi) * EM-välierät kajakkikaksikon 500 metrillä 2007 (parina Mika Hokajärvi) * EM-välierät kajakkikaksikon 200 metrillä 2007 (parina Mika Hokajärvi) * EM-välierät kajakkikaksikon 1 000 metrillä 2008 (parina Mika Hokajärvi) * Olympialaisten välierät kajakkikaksikon 500 ja 1 000 metrillä 2008 (parina Mika Hokajärvi) == Lähteet == Luokka:Suomalaiset melojat Luokka:Vuonna 1976 syntyneet Luokka:Elävät henkilöt
Koror (osavaltio)

Koror on yksi Palaun 16 osavaltiosta. Se koostuu useista saarista, joista tärkeimmät ovat Koror, Ngerekebesang ja Malakal. Sen pinta-ala on 65 neliökilometriä ja siellä on 11 723 asukasta (vuonna 2015), joten se on Palaun osavaltioista ylivoimaisesti väkirikkain. Osavaltiossa sijaitsee Palaun suurin asutuskeskus Koror, jossa on noin 10 000 asukasta. Valtion hallintorakennukset sijaitsivat siellä vuoteen 2006 saakka, kunnes ne siirrettiin Ngerulmudiin. == Kuvia == Tiedosto:Green sea, clear blue sky - panoramio.jpg|Kororin rannikkoa Tiedosto:Japan-Palau Friendship Bridge 2.JPG|Kororin–Babeldaobin silta yhdistää Kororin ja Babeldaobin saaret == Lähteet == == Aiheesta muualla == Luokka:Palaun osavaltiot
Vlastimil Hort

Vlastimil Hort (s. 12. tammikuuta 1944) on tšekkoslovakialaissyntyinen shakin suurmestari. Hän muutti 1980-luvulla Saksaan, jota hän nykyisin edustaa. Hort oli yksi maailman huipuista 1960- ja 1970-luvuilla ja pääsi MM- ehdokasotteluihin, muttei koskaan päässyt pelaamaan maailmanmestaruudesta. == Lähteet == ==Aiheesta muualla== * * Luokka:Shakin suurmestarit Luokka:Tšekkiläiset shakinpelaajat Luokka:Saksalaiset shakinpelaajat Luokka:Shakin Saksan-mestarit Luokka:Vuonna 1944 syntyneet Luokka:Elävät henkilöt
Lev Psakhis

Lev Borisovitš Psakhis (, , s. 29. marraskuuta 1958 Krasnojarsk, Venäjä) on israelilainen shakin suurmestari, valmentaja ja kirjailija. Hän on syntynyt Siperiassa ja on kaksinkertainen Neuvostoliiton mestari. ==Lähteet== ==Aiheesta muualla== *Grandmaster Square * *Psakhisin valmennussivusto - WorldChessNetwork.com * Luokka:Shakin suurmestarit Luokka:Israelilaiset shakinpelaajat Luokka:Neuvostoliittolaiset shakinpelaajat Luokka:Shakin Venäjän-mestarit Luokka:Vuonna 1958 syntyneet Luokka:Elävät henkilöt
Pikseli (lehti)

Pikseli oli digitaaliseen valokuvaukseen erikoistunut valokuvausalan aikakauslehti. Syyskuussa 2008 Kamera-lehden omistava Kameraseura ry osti Pikselin julkaisuoikeudet ja osa Pikselin toimittajista ja henkilökunnasta siirtyi Kamera-lehden toimitukseen. ==Lähteet== Luokka:Suomalaiset valokuvauslehdet Luokka:Digitaalinen valokuvaus Luokka:Ilmestymästä lakanneet suomalaiset aikakauslehdet
Leif Lindeman

Leif Lindeman (s. 1979 Ruotsi) on suomalainen iskelmälaulaja, joka esittää iskelmää, sekä säveltää ja sovittaa musiikkia. Uransa alussa hän ylsi Tenavatähti 1991 -laulukilpailun finaaliin kappaleella ”Satumaa” ja esitti sitten lähinnä gospelia ja muuta hengellistä musiikkia. Vuosina 2013 ja 2014 hän voitti Tangomarkkinoitten yleisöäänestyksen ja sijoittui kilpailussa toiseksi. Alfa-TV-kanavan Syksyn sävel -kilpailun voittoon hän lauloi vuonna 2022 kappaleella ”Sydämes on kultaa vieläkin”. Kuntavaaleissa 2008 Lindeman valittiin Äänekosken kaupunginvaltuustoon. Vuonna 2011 Äänekosken kaupunki myönsi 100-vuotisjuhlassaan Lindemanille Äänekoski-mitalin. Lindeman on etniseltä taustaltaan romani. == Diskografia == === Studioalbumit === * * * * * * * * * * == Lähteet == * YLE, Tangomarkkinat === Viitteet === == Aiheesta muualla == * Leif Lindemanin kotisivut Luokka:Suomalaiset gospellaulajat Luokka:Suomalaiset iskelmälaulajat Luokka:Suomen Kristillisdemokraattien poliitikot Luokka:Suomen romanit Luokka:Tenavatähti Luokka:Äänekosken kaupunginvaltuutetut Luokka:Vuonna 1979 syntyneet Luokka:Elävät henkilöt
Ljubomir Ljubojević

Ljubomir Ljubojević (s. 2. marraskuuta 1950) on serbialainen shakin suurmestari. Hän syntyi Jugoslavian Užicessa, joka kuuluu nykyisin Serbiaan. Ljubojevićille myönnettiin kansainvälisen mestarin titteli vuonna 1970 ja suurmestarin arvonimi vuonna 1971. Hän oli Jugoslavian mestari vuosina 1977 (jaettu) ja 1982. == Lähteet == ==Aiheesta muualla== * * Luokka:Shakin suurmestarit Luokka:Serbialaiset shakinpelaajat Luokka:Vuonna 1950 syntyneet Luokka:Elävät henkilöt
Lev Polugajevski

Lev Abramovitš Polugajevski (, 20. marraskuuta 1934 Mogiljov, Neuvostoliitto (nyk. Valko-Venäjä) – 30. elokuuta 1995 Pariisi) oli neuvostoliittolainen shakin suurmestari ja MM-ehdokas. Vaikkei hän saavuttanut maailmanmestaruustitteliä, hän oli yksi vahvimmista pelaajista 1960-luvun lopusta 1980-luvun alkuun. Hän oli myös tunnustettu shakkikirjailija ja avausteoreetikko, jonka anti siinä on edelleen tärkeää. Polugajevski syntyi Valko-Venäjällä mutta kasvoi ja opiskeli Venäjällä Kuibyševissä (nyk. Samara). Hän kuoli Pariisissa aivosyöpään vuonna 1995. == Aiheesta muualla == * * Polugajevski Chessworld.netissä * GM Genna Sosonkon muistelmat Polugajevski- Tal -pelistä Luokka:Shakin suurmestarit Luokka:Venäläiset shakinpelaajat Luokka:Neuvostoliittolaiset shakinpelaajat Luokka:Vuonna 1934 syntyneet Luokka:Vuonna 1995 kuolleet
Eddie ”Lockjaw” Davis

Edward Davis, paremmin tunnettu taiteilijanimellä Eddie ”Lockjaw” Davis (2. maaliskuuta 1922 New York – 3. marraskuuta 1986 Culver) oli yhdysvaltalainen jazzmuusikko. Hänen soittimensa oli tenorisaksofoni, ja hän johti myös useita omia yhtyeitä sen lisäksi että soitti jazzin suurten nimien kuten Louis Armstrongin ja Count Basien yhtyeissä. Davisin tyylilajeja olivat swing, bebop, hard bop, latinojazz ja soul jazz. Joitakin hänen 1940-luvun levytyksistään voidaan pitää jopa rhythm and bluesina. Davis hankki kokemusta soittamalla yhtyeistää joita johtivat Cootie Williams (1942−1944), Lucky Millinder, Andy Kirk (1945−1946) ja Louis Armstrong. Vuodesta 1946 hänellä oli omia yhtyeitä, mutta hän soitti myös Count Basien yhtyeissä useaan otteeseen 1952−1953, 1957 ja 1964−1973. Vanhemmalla iällä hän esiintyi usein yhdessä Harry Sweets Edisonin kanssa. == Lähteet == ==Aiheesta muualla== *BBC, Eddie The Eddie "Lockjaw" Davis Cookbook Vol 2 Review Luokka:Yhdysvaltalaiset jazzsaksofonistit Luokka:Vuonna 1922 syntyneet Luokka:Vuonna 1986 kuolleet
Lars Homén

Lars Homén voi tarkoittaa ainakin: *senaattori Lars Homénia (1844–1906) *jääkäri Lars Birger Homénia (1880–1947)
Nichts in der Welt

"Nichts in der Welt" on Die Ärzten kappale, joka julkaistiin singlenä 13. huhtikuuta 2004. Se oli Geräusch albumin kolmas singlejulkaisu. Kappale kertoo uskon menettämisestä rakkauteen. Kappaleesta julkaistiin myös musiikkivideo, jossa yhtye esittää kappaleen livenä. Kyseinen esitys on yhtyeen Jenseits der Grenze des Zumutbaren -kiertueen keikalta, josta julkaistiin myöhemmin Die Band, die sie Pferd nannten niminen dvd. == Kappalelista == # # # # # == B-puolet == "WAMMW MESMAAG" on pidennetty versio Geräusch -albumilla olevasta "WAMMW" -kappaleesta. "Anti-Zombie" ja "WAMMW" ovat Geräusch -albumin kappaleita. "Geld" on Runter mit den Spendierhosen, Unsichtbarer! -albumin kappale. Luokka:Die Ärzten kappaleet Luokka:Vuoden 2004 kappaleet
Sääksmäen Sopu

Sääksmäen Sopu on vuonna 1960 perustettu valkeakoskelainen voimistelu- ja urheiluseura. Sen toimintamuotoja ovat hiihto, voimistelu, jalkapallo, futsal, kuntoliikunta, lentopallo ja yleisurheilu. Seuralla on yhteensä 408 jäsentä ja se kuuluu Suomen Työväen Urheiluliittoon ja Suomen Palloliittoon. ==Jalkapallo== Sovun miesten jalkapallon edustusjoukkue pelaa kaudella 2020 Nelosta. Seura nousi Kolmoseen 2007 suoraan sijoittumalla Nelosessa lohkonsa toiseksi FC Vapsin jälkeen. Joukkuetta valmentavat Mika Haikonen sekä Jari ja Esa Heritty. Sopu on Koskenpoikien ja Pallo-Seppojen lisäksi kolmas valkeakoskelainen joukkue, joka pelasi jalkapallon Kolmosta kaudella 2008. == Lähteet == == Aiheesta muualla == * Jalkapallojoukkueen kotisivu Luokka:Suomalaiset urheilun yleisseurat Luokka:Valkeakoskelaiset urheiluseurat Luokka:Sääksmäki Luokka:Vuonna 1960 perustetut urheiluseurat Luokka:Suomen Työväen Urheiluliiton jäsenseurat
FC Ulvila

FC Ulvila ry (ent. Vanhankylän Alku) on 1914 perustettu ulvilalainen jalkapalloseura. Seuralla on vilkasta junioritoimintaa 2-4 -vuotiaiden Perhefutiksesta lähtien. FC Ulvilalla on myös tyttöjoukkueita sekä harrastejoukkueita naisille sekä miehille. FC Ulvila on järjestyksessään 32. jalkapallon sinettiseura. Seura on hyväksytty Olympiakomitean Tähtiseuraksi. FC Ulvilan toiminta-ajatuksena on tarjota kaikille jalkapalloilusta kiinnostuneille mahdollisuus harrastaa lajia omien mahdollisuuksiensa ja kykyjensä mukaisesti Ulvilassa. Seuran pyrkimyksenä on olla jalkapallon tuore ja vireä kilpailullinen kasvattajaseura, jossa jalkapalloa pelataan ilon kautta. Seuran kotikenttänä toimii Mynsterin kenttä. == Tietoja == * perustettu v. 1914 * erikoistui jalkapalloiluun 1990-luvulla * kuuluu Suomen Palloliiton Läntiseen alueeseen * 485 pelaajaa (1.12.2023) * Hyväksyttiin Tähtiseuraksi 05/2018 == Lähteet == ==Aiheesta muualla== * Seuran kotisivut Luokka:Suomalaiset jalkapalloseurat Luokka:Ulvila Luokka:Vuonna 1914 perustetut urheiluseurat Luokka:Suomen Työväen Urheiluliiton jäsenseurat
Alban tasavalta

Alban tasavalta () oli Ranskan nukkevaltio vuosina 1796–1801. Se julistautui 26. huhtikuuta 1796 Albassa, pohjoisessa Italiassa. Se kattaa nykyisen Piemonten alueen. Valtio hajosi 19. huhtikuuta 1801, kun se valloitettiin Ranskalta. Luokka:Ranskan vasallit Luokka:Italian entiset valtiot ja valtiomuodostelmat
Ruosniemen Visa

Ruosniemen Visa on vuonna 1923 perustettu urheiluseura Porin Ruosniemestä. Seuran miesten jalkapallon edustusjoukkue pelaa kaudella 2018 Kutosessa. https://www.palloliitto.fi/spllsuomi/kutonen?group=1 == Lähteet == Luokka:Suomalaiset jalkapalloseurat Luokka:Porilaiset urheiluseurat Luokka:Vuonna 1923 perustetut urheiluseurat Luokka:Suomen Työväen Urheiluliiton jäsenseurat